# Marko Perković

| Marko Perković |
| --- |
|  |
| Lični podaci |
| Datum rođenja | 27. oktobra 1966.  (1966-10-27) Čavoglave, SR Hrvatska, SFRJ (danas Hrvatska) |
| Porijeklo | Hrvatska |
| Muzički rad |
| Žanr | Hard Rock, Folk rock, Kršćanski rock, Metal, Symphonic Metal |
| Instrument | Pjevanje |
| Povezani izvođači | Thompson |

**Marko Perković** (Čavoglave, 27.10. 1966. -) poznat po nadimku **Thompson** je hrvatski rock pjevač, muzičar i kompozitor, poznat kao jedan od najpopularnijih glazbenih umjetnika u Hrvatskoj i najutjecajnijih osoba hrvatske glazbene industrije, ali isto tako i po brojnim kontroverzama vezanim uz navodno iznošenje ekstremno desnih, antisemitskih i neoustaških stavova, zbog kojih su se vršili pritisci političkih udruga kako bi njegovi nastupi bili zabranjivani u nekoliko zemalja.

## Biografija

Marko Perković rođen je 27. listopada 1966. godine u selu Čavoglave, u Zagori (Šibensko-kninska županija) od majke Marije i oca Ante. Svoje rano djetinjstvo i odrastanje je proveo u rodnom selu. Oca je rijetko viđao jer je bio odsutan zbog posla u Njemačkoj, a dolazio je kući samo za Božić i Uskrs. Marko u gradu Splitu završava srednju školu za ugostitelja.

Po početku Domovinskog rata 1991. godine Marko se pridružio Zboru Narodne Garde. Marko je u to vrijeme u rukama imao američku strojnicu Thompson, po kojoj je i dobio nadimak, bio je pripadnik 142. drniške brigade HV-a i HOSa.

Iz toga doba potječe i prva Markova pjesma – legendarna "Bojna Čavoglave". Pjesma koja se brzo proširila cijelom Hrvatskom i postala je jednim od prepoznatljivih simbola prvih dana Domovinskog rata. Glavna poruka ove pjesme bila je upućena četnicima, kojima se željelo dati do znanja da neće u Čavoglave dok god ondje žive Hrvati. Tu pjesmu su (sa prerađenim tekstom) pjevali i pripadnici Armije BiH kao i HVO-a. Postojala je posebna pjesma sa tekstom *Branitelji Sarajeva* (poznata i kao *Hej junaci*) koja se pjevala za opsade Sarajeva. 1994. godine pjesmu je prepjevala i italijanska grupa 'Atacco Frontale' u čast poginulom italijanskom dragovoljcu u obrani Hrvatske Miku Ginu Migheru.

Nakon obrane Čavoglava 1992. godine Marko počinje priređivati humanitarne koncerte diljem Hrvatske. 1992. godine izlazi i njegov prvi album *Moli mala*. 1994. godine Marko piše još jednu poznatu pjesmu "Anica – Kninska kraljica" u kojom se Srbima poručuje da će Hrvati osloboditi svoj grad Knin.

1995. godine Marko se vraća u 142. drnišku brigadu, koja je sudjelovala u operaciji Oluja (4. – 7. kolovoza 1995.). Bio je jedan od prvih vojnika koji su ušli u oslobođene gradove Knin i Drniš. Iste godine objavljuje album *Vrijeme škorpiona*.

Godinu dana nakon završetka rata, 1996. godine Marko je završio i svoj treći album *Geni kameni*. Godine 1998. godine izlazi uspješni album *Vjetar s Dinare*, a 2002. godine ponavlja uspjeh s albumom *E, moj narode*.

2003. godine izlazi kompilacija *Sve najbolje* s 18 pjesama. Na njoj se pojavljuje i jedna nova pjesma "Ivane Pavle II", koja je posvećena dolasku pape Ivana Pavla II. u Republiku Hrvatsku.
Marko Perković 2011.
Najnoviji album Marka Perkovića Thompsona je album *Bilo jednom u Hrvatskoj* koji je izašao 8. prosinca 2006. godine. Na ovaj novi album se dugo čekalo, a Thompsonova publika ga je prepoznala. Prodan je u približno 120.000 primjeraka. 2008. godine snimio je obradu pojedinih pjesama sa starijih albuma na album naziva *Druga strana*, te tako slušateljima "vraća" megahitove kao što su pjesme "Bojna Čavoglave", "Anica − Kninska kraljica", "Lijepa li si" i ostale.

Marko Perković Thompson je jedan od najpopularnijih glazbenika u Republici Hrvatskoj. Njegove slušatelje najviše privlače pjesme domoljubne tematike u kojima naglašava svoje Hrvatstvo, katoličanstvo i ljubav prema domovini.

## Obitelj

Marko se 1995. godine vjenčao s Danijelom Martinović, no poslije se po crkvenoj proceduri i 'Kanonskom pravu' za njihov brak pokazalo se da nije bio važeći.

Danas je Marko Perković oženjen za šibenčanku Sandru koju je upoznao na svom koncertu u Kanadi. Vjenčali su se 2003. godine. S njom ima petero djece.

Kum je s Miroslavom Škorom i Matom Bulićem, a na krštenju kćerke je kumovala Ilana Marija Roman koja je doputovala čak iz New Yorka.

## Ostale zanimljivosti

Marko Perković je poznat i po nekim donacijama i dobrotvornim koncertima:

* sudjelovanje u emisiji *Derbi* Hrvatske radiotelevizijeza pomoć djeci oboljelih od malignih bolesti
* započinjanje gradnje crkve „Hrvatskih mučenika“ u Čavoglavama
* mnogobrojni humanitarni koncerti za vrijeme rata
* novčana donacija za vukovarsku bolnicu
* mnoge druge pojedinačne humanitarne akcije

Uz njegovu pjesmu 'Anice kninska kraljice' koju je otpjevao 1994. godine, hrvatski vojnici su ušli u oslobođeni Knin 5. kolovoza, 1995., a uz pjesmu 'Bojna Čavoglave' iz 1991. u Kijevo.

Zanimljivo je i to da mnogi poznati hrvatski sportisti iz redova borilačkih sportova pred svoje velike mečeve izlaze u borbu uz neku od Thompsonovih pjesama, pa je tako još 1992. legendarni Brako Cikatić ulazio u ring uz pjesmu 'Bojna Čavoglave', dok danas najbolji hrvatski bokser Filip Hrgović izlazi uz pjesmu 'Geni kameni', kao i jedan od najboljih hrvatskih MMA boraca Roberto Soldić u borilački kavez, a Petar Milas, iz boksačkog kluba Torcida Split, u ring ulazi uz Thompsonovu pjesmu 'E, moj narode', kečer Mario Bokara uz 'Dolazak Hrvata' baš kao i K1 borac Bruno Ninčević, MMA borac Ivo Ćuk izlazi uz pratnju pjesme 'Nema predaje', a bokser teške kategorije Toni Filipi uz pjesmu 'Lijepa li si'

U glavnom gradu Republike Hrvatske, Zagrebu (naselje Sveta Klara), se nalazi Čavoglavska ulica koja je dobila ime po njegovoj pjesmi 'Bojna Čavoglave', a ona je pomen i obilježje borbe hrvatskih branitelja.

Dobitnik je priznanja 'Junak Domovinskog rata' koje dodjeljuju Udruge hrvatskih branitelja *Domovinskog rata* 91. (UHBDR91.). Riječ je o priznanju koje se dodjeljuje zaslužnim pojedincima za stvaranje slobodne, samostalne i neovisne hrvatske države te istaknutim braniteljima.

Njegova pjesma 'Lijepa li si' izvodi se na gotovo svim priredbama u Hrvatskoj bilo da su u pitanju protesti, svadbe, maturalne zabave, stadioni, dvorane ili druge društvene priredbe, pa tako uz tu pjesmu i važne pobjede slave svi hrvatski sportisti: rukometaši, fudbaleri, košarkaši, vaterpolisti i ostali...

Kum je s dvojicom glazbenika u Hrvatskoj, Miroslavom Škorom te "Kraljem Dijaspore" Matom Bulićem. Napunio je Poljud 2002. jednim od najvećih koncerata ikada viđenih na ovim prostorima, na tom koncertu Thompson je ostavio samo dvije prazne stolice i to za generale Antu Gotovinu i Mirka Norca koji su tada bili uhićeni, a u lipnju 2007. godine u Zagrebu na Maksimiru je okupio preko 50.000 ljudi, te je 2009. godine na glavnom zagrebačkom Trgu povodom Dana branitelja, okupio oko 120.000 ljudi.

Jedini hrvatski pjevač koji je napunio i Dinamov i Hajdukov stadion. Pred oko 50.000 obožavatelja na zagrebačkom stadionu 'Maksimir', 17. juna, 2007. godine, Thompson je odradio gotovo trosatni koncert začinjen impozantnom scenografijom i pojačan gostovanjem klape "Intrade". Ovo je nadaleko nadmašilo koncert iz Splita sa poljudskog stadiona 2002. godine, koji je već tada bio jedan od najvećih koncerata u Hrvatskoj.

Godine 2007. je bio na turneji *Bilo jednom u Hrvatskoj*. Turneja je započela 13. aprila, 2007. koncertom u Vukovaru. 21. travnja, njegovih je 15.000 obožavatelja, koji su došli na koncert, blokiralo Frankfurt. Prema službenim podacima cijelu turneju okupio je ukupno 1,2 milijuna ljudi.

Marko Perković na dobrotvornom koncertu "Križ nek' ti sačuva ime", 7. rujna 2008. godine, u dvorani Vatroslava Lisinskog u Zagrebu.Veliki koncerti Marka Perkovića Thompsona koji dokazuju njegovu veliku popularnost su i oni u Čavoglavama, 5. augusta. Koncerti su održavani povodom obljetnice vojno redarstvene operacije Oluje te Dana domovinske zahvalnosti, svake godine sve do 2015. godine, na proslavi se okupljalo stotine hiljada ljudi i nisu bili dozvoljeni govori političara, dok se na proslavi koja je organizovana od strane službene politike države u isto vrijeme u Kninu okupljalo tek nekoliko hiljada ljudi. U Čavoglavama uz organizatora Thompsona nastupali su mnogi poznati estradnjaci iz Hrvatske: Mate Bulić, Miroslav Škoro, Dražen Zečić, Tiho Orlić, Baruni, Ivan Mikulić, Željko Bebek, Vanna, Opća Opasnost, Ante Cash, Nered i gosti iznenađenja. Cjelodnevna okupljanja 5. augusta u Čavoglavama prerasla su u tradicionalno obilježavanje obljetnice Oluje i Dana pobjede. Thompson je na zahtjev svojih ratnih saboraca 2015. ipak pristao pjevati u Kninu te je i tamo okupio više od 100.000 ljudi na koncertu.

3. februara, 2003. godine pjevao je na dočeku hrvatske rukometne reprezentacije, koja je osvojila prvo mjesto na svjetskom prvenstvu u Portugalu, a na zagrebačkom Trgu bana Josipa Jelačića 100.000 ljudi dočekalo je prvake i uživalo u Thompsonovom koncertu.

Godine 2008. Thompson je u Čavoglavama okupio preko 100.000 ljudi, kao 2009., 2010., 2011., 2012., 2013. i 2014. godine.

U martu, 2009. godine, kada je Hrvatska radiotelevizija u Opatiji održala je revijalno televizijsko natjecanje za odabir najbolje evergreen pjesme u Hrvatskoj, iz razdoblja između 1950-ih i 2000-ih, u kojem su nastupale poznate hrvatske muzičke zvijezde, uz pratnju Revijskog orkestra HRT-a, sa najviše glasova pobijedila je Thompsonova pjesma 'Zaustavi se vjetre' koju je otpjevala Vanna Vrdoljak, između stotina pjesama upravo je Thompsonova postala pobjednicom najboljeg hrvatskog evergreena.

11. novembra, 2009. godine Thompsona i njegovu familiju je nakon opće audijencije primio papa Benedikt XVI. Thompson je nakon kratkog razgovora Svetom Ocu poklonio izdanja svojih CD-ova i DVD-ova u luksuznom kožnom uvezu, te prijevode svojih pjesama na engleskom, njemačkom i italijanskom jeziku.

U svojoj turneji odradio je do sada hiljade koncerata diljem Hrvatske, te je odradio koncerte i u Americi, Kanadi, Australiji te Hercegovini. Impresivna činjenica je i to da je prema službenim podacima cijelu Thompsonovu koncertnu turneju "Bilo jednom u Hrvatskoj" započetu 2007. godine diljem svijeta posjetilo ukupno 1,7 milijuna ljudi za četiri godine njena održavanja.

Marko Perković na koncertima redovno nosi Medaljon svetog Benedikta oko vrata.

Godine 2011. Thompson je napisao i ispjevao naslovnu pjesmu za hrvatski ratni film *Josef*. I sam Thompson se pojavio u filmu u manjoj ulozi neimenovanog austrijskog vojnika.

2012. godine pjevao je na dočeku generala Ante Gotovine koji se vratio oslobođen svih optužbi iz haaškog pritvora u njegovim rodnim Pakoštanama gdje se okupilo oko 40.000 ljudi.

Album 'Ora et labora' izdao je 11. travnja 2013. koji je u roku od 15 dana dosegao zlatnu nakladu, a bio je i najprodavaniji album te godine.

16. novembra, 2013. Thompson je održao koncert u prepunoj dvorani Doma sportova, a na taj koncert potporu mu je došao dati i general Mladen Markač, koji je ujedno proslavio i godišnjicu oslobođenja iz haaškog pritvora.

Thompson je jedini domaći izvođač čiji se album, 'Ora et Labora', našao na iTunes ljestvici u top 5 najprodavanijih rock albuma za čak 3 evropske države - Austriju, Njemačku i Švajcarsku.

Dan uoči ulaska Republike Hrvatske u Europsku uniju 30. lipnja 2013., održao je svoj drugi koncert na Poljudu pred više od 50.000 ljudi što je duplo više nego u Zagrebu na proslavi ulaska u Europsku uniju, koju je organizovao službeni državni vrh te su njegov koncert neki smatrali kao protest protiv ulaska.

16. septembra, 2014., pjevao je pred 40.000 ljudi na dočeku tenisera Marina Čilića u Međugorju koji je s njim na pozornici proslavio osvajanje US Opena.

Nakon višemjesečne turneje 'Ora et labora' diljem Hrvatske, BIH, Austrije, Njemačke i Kanade, a održao je i koncert u punoj zagrebačkoj Areni 20. decembra, 2014 te samo tri dana nakon toga, 23. decembra, 2014. i u punoj splitskoj Spaladium Areni.

Godine 2014. dodijeljena mu je najveća hrvatska diskografska nagrada Porin u najprestižnijoj kategoriji 'Hit godine' za 2013. godinu, za pjesmu 'Samo je ljubav tajna dvaju svjetova', koja je na kanalu YouTube pregledana vše od 5 milijuna puta. Pjesmu je posvetio svojoj supruzi Sandri.

30. jula, 2017. godine zahvaljujući upravo stihovima pjesme 'Moj Ivane' za koju je Thompson snimio spot 2000. godine, oboren je Guinnessov rekord u okupljanju najviše ljudi s istim imenom na jednom mjestu, a okupilo se čak 2.325 osoba koje se zovu Ivan na Kupresu gdje je u tu čast Thompson održao veliki koncert pred oko 50.000 posjetilaca.

16. jula, 2018. godine nogometni/fudbalski reprezentativci Hrvatske, koji su osvojili srebrnu medalju na svjetskom prvenstvu u Rusiji, pozvali su Thompsona na veliki doček kao i da se zajedno sa njima provoza počasnim autobusom od aerodroma do glavnog zagrebačkog Trga gdje je otpjevao nekoliko svojih pjesama pred čak 500.000 ljudi koji su došli dočekati igrače, a također pjevao je i na posebnim dočecima selektora Zlatka Dalića u Varaždinu i u Livnu.

8. septembra, 2018. godine na zahtjev najboljeg hrvatskog boksača Filipa Hrgovića, koji je odabrao njegovu pjesmu 'Geni kameni' za ulazak u ring pred svaku svoju borbu, Thompson je tu pjesmu otpjevao i uživo u ringu pred Hrgovićev meč u zagrebačkoj Areni sa amerikancem Amirom Mansourom za WBC internacionalni pojas. To do sada nije uradio niti jedan hrvatski pjevač.

## Diskografija

### Studijski albumi

* 1992. - *Bojna Čavoglave*
* 1992. - *Moli mala*
* 1995. - *Vrijeme škorpiona*
* 1996. - *Geni kameni*
* 1998. - *Vjetar s Dinare*
* 2002. - *E, moj narode*
* 2006. - *Bilo jednom u Hrvatskoj*
* 2011. - *Glazba iz filma josef*
* 2013. - *Ora et labora*

### Kompilacije

* 1992. - *Najveći hitovi*
* 2001. - *The best of*
* 2003. - *Sve najbolje*
* 2008. - *Druga strana*

### Turneje

* 2002. - *Turneja: E, moj narode*
* 2007. - *Turneja: Bilo jednom u Hrvatskoj*

## Vanjske veze

* Službena stranica